2011. gada NBA Visu zvaigžņu spēle

2011. gada NBA Visu zvaigžņu spēle bija 60. NBA Visu zvaigžņu spēle. Tā notika 2010.—2011. gada NBA sezonas laikā  Staples Center arēnā Losandželosā, Kalifornijas štatā. Spēli organizē abas NBA vienības no Losandželosas: "Lakers" un "Clippers". Losandželosa tika nosaukta par spēles norises vietu NBA komisāra Deivida Stērna paziņojumā . Šī bija otrā reize, kad Staples Center arēnā notiek NBA Visu zvaigžņu spēle (iepriekš 2004. gadā). Tāpat šī bija ceturtā reize, kad spēle notiek Losandželosā (iepriekš 1963, 1972, 1983 un 2004).

Visu zvaigžņu spēles nedēļas nogalē NBA kalendārā bija pārtraukums. Tajā norisinājās vairāki konkursi un tika aizvadītas vairākas spēles, tai skaitā slavenību spēle, jauno spēlētāju spēle (NBA līgas debitanti pret otrgadniekiem), slam-dunk (bumbas trieciens grozā no augšas) konkurss, trīspunktu metienu konkurss.

Visu zvaigžņu spēlē sacentās spēlētāji no Austrumu un Rietumu konferenču komandām. Ar rezultātu 148—143 spēlē uzvarēja Rietumu konferences komanda. Par spēles vērtīgāko spēlētāju tika atzīts Rietumu komandu pārstāvošais Kobe Braiants, kurš guva 37 punktus un savāca 14 atlēkušās bumbas. K. Braiantam tā bija 13. Visu zvaigžņu spēle pēc kārtas, šajā gadā saņemtā spēles vērtīgākā spēlētāja balva viņam bija ceturtā karjerā, tādējādi viņš panāca Bobu Petitu visvairāk Visu zvaigžņu spēles vērtīgākā spēlētāja titulus ieguvušo spēlētāju sarakstā. Austrumu komandu pārstāvošais Lebrons Džeimss guva triple-double (29 punkti, 12 atlēkušās bumbas, 10 piespēles). Tas bija tikai otrs gadījums Visu zvaigžņu spēļu vēsturē, kad spēlētājs gūst triple-double, pirmais to paveica Maikls Džordans. Klātienē spēli vēroja 17 163 skatītāji. Spēles puslaika pārtraukumā uzstājās Rianna, Kanje Vests un Drake, taču pirms dažādiem konkursiem uzstājās Keri Hilsone, Lenijs Kravics un Bruno Mars.

 Visu zvaigžņu spēle 

 Treneri 

Visu zvaigžņu spēles treneri tiek izvēlēti pēc abu konferenču kopvērtējuma divas nedēļas pirms Visu zvaigžņu spēles (šoreiz 6. februārī), par tiem izraugoties abu konferenču līdervienību trenerus. Taču NBA notiekumos ir punkts, kas neļauj vienam trenerim divus gadus pēc kārtas būt par treneri šajā spēlē, lai arī viņa komanda ir konferences līdervienībā. Šī notiekuma dēļ par vienību galvenajiem treneriem nevarēja tikt nosaukti Džordžs Karls un Stens van Gandijs, kuri bija iepriekšējās Visu Zvaigžņu spēles komandu treneri. Tādēļ par Rietumu konferences komandas treneri kļuva Sanantonio "Spurs" galvenais treneris Gregs Popovičs. Šī bija otrā reize, kad G. Popovičs vadīja kādu no komandām Visu zvaigžņu spēlē, iepriekšējā bija 2005. gadā. Par Austrumu konferences treneri kļuva Bostonas "Celtics" galvenais treneris Doks Riverss. Arī viņam šī bija otrā reize, kad viņš vadīja Visu zvaigžņu spēles komandu, iepriekš viņš bija 2008. gada spēles Austrumu komandas treneris.

 Spēlētāji 
Visu zvaigžņu spēles sastāvi tika izvelēti divos veidos. Starta piecinieki tika izvēlēti fanu balsojumā internetā. Balsojums par abu komandu sākumsastāviem notika no 18. novembra līdz 23. janvārim. Katras konferences divi aizsargi, divi uzbrucēji un viens centrs, kuri saņēma visvairāk balsis, tika iekļauti starta sastāvā. 27. janvārī īpašā TNT raidījumā tika paziņoti spēles starta sastāvi. Spēles rezervisti tika izvelēti NBA komandu galveno treneru balsojumā par savas konferences (izņemot savu komandu) spēlētājiem. 4. februārī tika paziņoti spēles rezervisti. Rezervistu sastāvā tika iekļauti divi aizsargi, divi uzbrucēji, viens centra spēlētājs un divi spēlētāji, neatkarīgi no viņu pozīcijas. Ja spēlētājs nevar piedalīties spēlē savainojuma dēļ, viņa aizvietotāju paziņo NBA komisārs.

Starta piecinieku balsojumā uzvaru guva Losandželosas "Lakers" kapteinis Kobe Braiants, kurš saņēma 2 380 016 balsis, tādējādi viņam tika nodrošināta vieta Rietumu konferences starta pieciniekā. Vēl Rietumu konferences starta sastāvā tika iebalsoti Karmelo Entonijs, Kevins Durants, Kriss Pols un Jao Mins. K. Braiants un K. Entonijs tika iebalsti arī iepriekšējās Visu zvaigžņu spēles Rietumu konferences starta sastāvā. Šīs komandas rezervistos bija iekļauti trīs spēlētāji, kuriem šī bija pirmā NBA Visu zvaigžņu spēle. Tie bija debitants Bleiks Grifins, Kevins Lavs un Rasels Vestbruks. B. Grifins ir pirmais līgas debitants kopš Jao Mina, kurš tiek iekļauts Visu zvaigžņu spēles sastāvā. 

Austrumu konferencē balsojuma līderis ar 2 099 204 balsīm bija Dvaits Hauards no Orlando "Magic". Tāpat Austrumu konferences starta sastāvā tika iebalsoti Lebrons Džeimss, Deriks Rouzs, Amare Stademaijers un Dveins Veids. No 2010. gada Visu zvaigžņu spēles starta sastāva šogad tika iebalsoti Maiami "Heat" komandas dalībnieki L. Džeimss un D. Veids. Austrumu konferences rezervistos tika iekļauti četri Bostonas "Celtics" spēlētāji: Rejs Allens, Kevins Gārnets, Pols Pīrss un Ražons Rondo. Otro reizi spēlē piedalījās Els Horfords, R. Rondo un D. Rouzs.

Jao Mins traumas dēļ nevarēja piedalīties Visu zvaigžņu spēlē, par viņa aizvietotāju NBA komisārs Deivids Stērns izraudzījās Kevinu Lavu. Par Jao Mina aizvietotāju starta sastāvā Rietumu konferences komandas galvenais treneris Gregs Popovičš izvēlējās Sanantonio "Spurs" spēlētāju Timu Dankanu.

 Sastāvi 

+Austrumu konference Poz. Spēlētājs Komanda  Dalībasreize  Balsu skaits Sākuma sastāvs A  Deriks Rouzs  Čikāgas "Bulls"  2.  1 914 996 A  Dveins Veids  Maiami "Heat"  7.  2 048 175 U  Lebrons Džeimss  Maiami "Heat"  7.  2 053 011 U  Amare Stademaijers  Ņujorkas "Knicks"  6.  1 674 995 C  Dvaits Hauards  Orlando "Magic"  5.  2 099 204 Rezervisti A  Rejs Allens  Bostonas "Celtics"  10.  — U  Kriss Bošs  Maiami "Heat"  6.  — U  Kevins Gārnets  Bostonas "Celtics"  14.  — C  Els Horfords  Atlantas "Hawks"  2.  — A  Džo Džonsons  Atlantas "Hawks"  5.  — U  Pols Pīrss  Bostonas "Celtics"  9.  — A  Ražons Rondo  Bostonas "Celtics"  2.  — Galvenais treneris: Doks Riverss (Bostonas "Celtics")

+Rietumu konference Poz. Spēlētājs Komanda  Dalībasreize  Balsu skaits Sākuma sastāvs A  Kriss Pols  Ņūorleānas "Hornets"  4.  1 281 591 A  Kobe Braiants  Losandželosas "Lakers"  13.  2 380 016 U  Kevins Durants  Oklahomasitijas "Thunder"  2.  1 736 728 U  Karmelo Entonijs  Denveras "Nuggets"  4.  1 299 849 C  Jao MinsNevar piedalīties savainojuma dēļ. Gregs Popovičs izvēlējās Timu Dankanu par viņa aizvietotāju Rietumu konferences komandas sākumsastāvā.  Hjūstonas "Rockets"  8.  1 146 426 Rezervisti U  Tims Dankans  Sanantonio "Spurs"  13.  — U  Pau Gazols  Losandželosas "Lakers"  4.  — A  Manu Džinobili  Sanantonio "Spurs"  2.  — U  Bleiks Grifins  Losandželosas "Clippers"  1.  — U  Kevins LavsKevins Lavs tika izvēlēts par Jao Mina aizvietotāju Rietumu konferences komandā.  Minesotas "Timberwolves"  1.  — U  Dirks Novickis  Dalasas "Mavericks"  10.  — A  Rasels Vestbruks  Oklahomasitijas "Thunder"  1.  — A  Derons Viljamss  Jūtas "Jazz"  2.  — Galvenais treneris: Gregs Popovičs (Sanantonio "Spurs")

Piezīmes

 Spēle 

 Visu zvaigžņu spēles nedēļas nogale 

 Rookie Challenge spēle 

T-Mobile Rookie Challenge spēlē piedalījās divas komandas: vienas sastāvā bija līgā pirmo sezonu spēlējošie un otrās sastāvā bija līgā otro sezonu aizvadošie spēlētāji. Tāpat kā koledžu basketbolā, spēle sastāvēja no diviem 20 minūtes ilgiem puslaikiem. Spēles dalībniekus noteica komandu treneru asistentu balsojums. Debitantu komandā tika iebalsoti pieci no desmit 2010. gada NBA draftā izvēlētajiem spēlētājiem: Demarkuss Kazinss, Deriks Feivorss, Veslijs Džonsons, Gregs Monro un Džons Vols. 2009. gada drafta pirmais numurs Bleiks Grifins, kurš traumas dēļ izlaida visu 2009.—2010. gada NBA sezonu, arī tika iekļauts debitantu komandas sastāvā. Līgas otrgadnieku sastāvā bija seši spēlētāji no iepriekšējā gada Rookie Challenge spēles: Dežuans Bleirs, Stefens Karijs, Tairīks Evanss, Tadžs Gibsons, Džeimss Hārdens un Brendons Dženingss. Vairākas dienas pēc sastāvu paziņošanas T. Evanss savainojuma dēļ tika aizvietots ar Dž. Hārdenu.

Šīs spēles galvenie treneri bija Visu zvaigžņu spēles komandu treneru asistenti klubos: Maiks Badenholcers (Sanantonio "Spurs") un Laurenss Franks (Bostonas "Celtics"). Trenera palīga pienākumus pildīja divi veterāni un divi Visu zvaigžņu spēles dalībnieki: Stīvs Kers, Kevins Makheils, Karmelo Entonijs un Amare Stademaijers. Debitantu komandas treneri bija M. Badenholcers, K. Makheils un A. Stademaijers, otrgadnieku — L. Franks, S. Kers un K. Entonijs.

Spēlē uzvarēja līgas debitantu komanda ar rezultātu 148—140.  Par spēles vērtīgāko spēlētāju tika atzīts debitantu komandu pārstāvošais Džons Vols ("Wizards"). Arī iepriekšējā gada 'Rookie Challenge spēlē uzvarēja debitanti.

+Debitanti Poz. Spēlētājs Komanda A  Ēriks Bledso  Losandželosas "Clippers" C  Demarkuss Kazinss  Sakramento "Kings" U  Deriks Feivorss  Ņūdžersijas "Nets" A  Lendrijs Fīldss  Ņujorkas "Knicks" U  Bleiks Grifins  Losandželosas "Clippers" A  Veslijs Džonsons  Minesotas "Timberwolves" C  Gregs Monro  Detroitas "Pistons" A  Gerijs Nīls  Sanantonio "Spurs" A  Džons Vols  Vašingtonas "Wizards"Galvenais treneris Maiks Badenholcers (Sanantonio "Spurs")

+Otrgadnieki Poz. Spēlētājs Komanda C  Dežuans Bleirs  Sanantonio "Spurs" A  Stefens Karijs  Goldensteitas "Warriors" A  Tairīks EvanssNevar piedalīties savainojuma dēļ.  Sakramento "Kings" A  Demars Derouzens  Toronto "Raptors" U  Tadžs Gibsons  Čikāgas "Bulls" A  Džeimss HārdensViņš aizvieto savainoto Tairīku Evansu.  Oklahomasitijas "Thunder" A  Džrū Holidejs  Filadelfijas "76ers" U/C  Seržs Ibaka  Oklahomasitijas "Thunder" A  Brendons Dženingss  Milvoki "Bucks" A  Veslijs Metjūzs  Portlendas "Trail Blazers"Galvenais treneris Laurenss Franks (Bostonas "Celtics")

Piezīmes

 Slum-dunk konkurss 
2011. gada 5. janvārī līgas vadība nosauca slum-dunk konkursa dalībniekus: Bleiks Grifins (Losandželosas "Clippers"), Brendons Dženingss (Milvoki "Bucks"), Seržs Ibaka (Oklahomasitijas "Thunder") un Dževeils Makgī (Vašingtonas "Wizards").NBA nosauc "Slam Dunk" konkursa dalībniekus, to vidū Grifins 20. janvārī tika paziņots, ka savainoto B. Dženingsu aizstās Demars Derozens (Toronto "Raptors"). Šī gada konkursā katram dalībniekam tika piešķirts treneris: B. Grifinam palīdzēja Kenijs Smits, Dž. Makgī tika piešķirts Kriss Vebers, S. Ibaku trenēja viņa komandas biedrs Kevins Durants un Derils Daukinss bija D. Derozana treneris.

Par konkursa uzvarētāju kļuva Bleiks Grifins, kurš finālā saņēma 68% balsu. 

+DalībniekiPoz Spēlētājs Komanda Augums Svars Pirmā kārta  Fināls 1. danks  2. danks  Kopā  Balsis U  Bleiks Grifins  Losandželosas "Clippers" 208 cm 114 kg49 46 95 68% C  Dževeils Makgī  Vašingtonas "Wizards" 213 cm 114 kg50 49 99 32% A/U  Demars Derozens  Toronto "Raptors" 201 cm 100 kg 44 50 94 — U  Seržs Ibaka  Oklahomasitijas "Thunder" 208 cm 107 kg 45 45 90 — A  Brendons DženingssNevar piedalīties savainojuma dēļ. Viņu aizvietos Demars Derouzens.  Milvoki "Bucks" 185 cm 77 kg —

Piezīmes

 Trīspunktu metienu konkurss Foot Locker trīspunktu metienu konkursa dalībnieki tika nosaukti 2011. gada 8. februārī, konkursā piedalījās seši spēlētāji, tikai divi no tiem šoreiz bija aizsargi. Par konkursa uzvarētaju kļuva Džeimss Džonss, kurš finālā guva 20 punktus. 

+Dalībnieki Poz Spēlētājs Komanda  Augums  Svars  Pirmā kārta  Fināla kārta U  Džeimss Džonss  Maiami "Heat" 203 cm 98 kg 16 20 U  Pols Pīrss  Bostonas "Celtics" 201 cm 107 kg 12 18 A  Rejs Allens  Bostonas "Celtics" 196 cm 93 kg20 15 U  Dorels Raits  Goldensteitas "Warriors" 206 cm 95 kg 11 — A  Denjels Gibsons  Klīvlendas "Cavaliers" 188 cm 91 kg 7 — U  Kevins Durants  Oklahomasitijas "Thunder" 206 cm 104 kg6 —

 Skills Challenge konkurss Skills Challenge konkursā uzvaru svinēja Goldensteitas "Warriors" spēlētājs Stefens Karijs. 

+Dalībnieki Poz Spēlētājs Komanda  Augums  Svars  Pirmā kārta  Fināla kārta A  Stefens Karijs  Goldensteitas "Warriors" 191 cm 84 kg  34,1  28,2 A  Rasels Vestbruks  Oklahomasitijas "Thunder" 191 cm 85 kg  30,0  44,2 A  Deriks Rouzs  Čikāgas "Bulls" 191 cm 86 kg  35,7  A  Džons Vols  Vašingtonas "Wizards" 193 cm 88 kg  39,3  A  Kriss Pols  Ņūorleānas "Hornets"183 cm 79 kg  42,7 

 Shooting Stars konkurss Shooting Stars'' konkursā uzvaru svinēja Atlantas komanda, kruas sastāvā bija Els Horfords, Koko Millere un Stīvs Smits. 

+Dalībnieki Pilsēta/Štats Spēlētāji Komanda  Pirmā kārta  Fināla kārtaAtlanta  Els Horfords  Atlantas "Hawks"  47,6  1:10  Koko Millere  Atlantas "Dream"  Stīvs Smits  Atlantas "Hawks" (bijušais)Teksasa  Dirks Novickis  Dalasas "Mavericks"  31,8  —  Roneka Hadžesa  Sanantonio "Silver Stars"  Kenijs Smits  Hjūstonas "Rockets" (bijušais)Losandželosa  Pau Gazols  Losandželosas "Lakers"  55,8  —  Tina Tompsone  Losandželosas "Sparks"  Riks Fokss  Losandželosas "Lakers" (bijušais)Čikāga  Tadžs Gibsons  Čikāgas "Bulls"  1:06  —  Ketrina Krajevelda  Čikāgas "Sky"  Stīvs Kers  Čikāgas "Bulls" (bijušais)

 Pārraides tiesības 
 Valsts Pārraidītājs  SuperSport 1  Space  ESPN  AZ Sport  NBA TV  Be 1  ESPN  Bulsat Sports  TSN   CCTV5 Sina TV (online)  Space  Alfa TV  Nova Sport  dk4  Antena Latina Canal 7  Canal+  GMG Sport   Nova Sports   TVB Pearl Now TV  Sport 1  Stöð 2 Sport 2  TEN Sports  JakTV  Sport 5  Sky Sport 2  NBA TV   J Sports NHK WOWOW  Astro SuperSport  All Stars Channel  XHIMT-TV  Edutainment TV  Sport1   Studio 23 Basketball TV  TVMax  Canal+ Sport  Sport TV  Al Jazeera Sports +3  Dolce Sport  NTV Plus  Sport Klub  Supersport  Sport TV   Canal+ Cuatro  SCCN  STAR Sports  NTV Spor  ESPN  Space

 Atsauces 

 Ārējās saites 
 Visu zvaigžņu spēles oficiālā mājaslapa 
 ESPN profils 

Kategorija:NBA Visu zvaigžņu spēles
Kategorija:2010.—2011. gada NBA sezona
Kategorija:2011. gads sportā
Kategorija:Losandželosas "Lakers"
Kategorija:Losandželosas "Clippers"